钦定古今图书集成/理学汇编/字学典/第155卷 > 《赵希鹄洞天清录》 > 《歙溪龙尾旧坑新坑》
## 钦定古今图书集成/理学汇编/字学典/第155卷 > 《赵希鹄洞天清录》 > 《歙溪龙尾旧坑新坑》

歙溪龙尾，旧坑、新坑色淡青黑，湛如秋水，并无纹，以
水湿之，微似紫，干则否。细润如玉，发墨如汎油，并无
声，久用不退锋，或有隐隐白纹，成山水星斗，云月异
象，水湿则见，干则否。此亦是卵石，故难得。大者不过
四五寸，多作月砚，就其材也。或有纯黑如角者。东坡
最贵此品，今得之亦贵重，不减端溪下岩。然龙尾旧
坑虽极细，犹微涩墨，端溪下岩则直如鏊盘塌蜡矣。
以此为辨。南唐时方开龙尾旧坑，今已无之。新坑色
亦青黑无纹，而粗燥，砺墨退笔，久用则钝，乏有大盈
三尺者。